การะเป็นหนองในนี่ต้องรักษายังไงค่าบ ทำไงผมจะรักษาไห้หายขาดๆก้ค่าบ
สวัสดีค่ะ โรคหนองในนั้นมีทั้งชนิดหนองในแท้และหนองในเทียม- อาการของหนองในแท้ อาการจะปรากฎหลังจากได้รับเชื้อหรือหลังจากมีเพศสัมพันธ์ประมาณ 2-10 วัน โดยจะเริ่มจากมีอาการปัสสาวะขัด แสบเวลาปัสสาวะ ต่อมาเริ่มมีมูกใสๆ ไหลซึมออกจากท่อปัสสาวะ ภายใน 12 ชั่วโมงต่อมา จะกลายเป็นหนองข้นสีเหลือง หากมีเพศสัมพันธ์อีกจะรู้สึกเจ็บปวด บางรายอาจมีถุงอัณฑะบวมได้ หรือมีการบวมแดงที่หนังหุ้มปลายองคชาตร่วมด้วย- โรคหนองในเทียม เกิดจากการติดเชื้อคนละชนิดกับหนองในแท้ อาการจะปรากฏหลังจากได้รับเชื้อประมาณ 1-2 สัปดาห์ โดยประมาณ 50% ของผู้ที่ติดเชื้อจะไม่แสดงอาการใดๆ ที่เหลือจะมีอาการแสบที่ท่อปัสสาวะ ปัสสาวะขัด และมีมูกใสๆ หรือมูกขุ่นๆ ออกจากท่อปัสสาวะ ไม่ข้นเป็นหนองแบบโรคหนองในแท้ทั้งนี้ ประมาณ 30% ของผู้ที่เป็นหนองในแท้มักติดหนองในเทียมร่วมด้วย ดังนั้นจึงมักให้การรักษาไปพร้อมกันการรักษาโรคหนองในแท้ที่ร่วมกับหนองในเทียม คือ การฉีดยาปฏิชีวนะ ceftriaxone 250 มิลลิกรัม เข้ากล้าม 1 เข็ม ร่วมกับทานยา azithromycin 1 กรัม 1 ครั้งแต่หากได้ตรวจแล้วว่าเป็นเฉพาะโรคหนองในเทียม การรักษาจะใช้ยาทานเป็นหลัก เช่น azithromycin 1 กรัม 1 ครั้ง, doxycycline 100 มิลลิกรัม วันละ 2ครั้ง นาน 1-2 สัปดาห์ เป็นต้น โดยไม่ต้องฉีดยาดังนั้น หากยังไม่ได้รับการตรวจจากแพทย์ว่าเป็นโรคหนองในหรือไม่ ก็ควรไปรับการตรวจก่อนค่ะ ส่วนการรักษาก็ขึ้นอยู่กับว่าเป็นหนองในแท้หรือหนองในเทียม หรืออาจรักษาทั้ง 2 โรคร่วมกันไปเลยก็ได้ค่ะ ซึ่งก็จะต้องใช้ยาฉีดเป็นหลัก หากทานแค่ยา อาการอาจหายไป แต่เชื้อโรคอาจยังไม่หมดไป และในอนาคตอาจก่อให้เกิดภาวะแทรกซ้อนได้คือการเป็นหมันค่ะ